b"\n_START_ARTICLE_\nCompost alic\xc3\xadclic\n_START_PARAGRAPH_\nUn compost alic\xc3\xadclic, o hidrocarbur alic\xc3\xadclic en qu\xc3\xadmica org\xc3\xa0nica, \xc3\xa9s un compost org\xc3\xa0nic que \xc3\xa9s a la vegada un compost alif\xc3\xa0tic i un compost c\xc3\xadclic. Contenen un o m\xc3\xa9s anells de carboni que poden ser saturats o no saturats per\xc3\xb2 no tenen caracter\xc3\xadstiques d'aromaticitat. Els compostos alic\xc3\xadclics poden tenir o no cadenes alif\xc3\xa0tiques enganxades. _NEWLINE_Els alic\xc3\xadclics s\xc3\xb3n, doncs, subst\xc3\xa0ncies org\xc3\xa0niques caracteritzades per tenir un anell tancat en la seva estructura, aquest anell no s'ha de confondre amb l'anell de benz\xc3\xa8 (arom\xc3\xa0tic). La majoria d'aquests compostos provenen del petroli per\xc3\xb2 tamb\xc3\xa9 es poden sintetitzar en el laboratori.\n_START_SECTION_\nCicloalquens\n_START_PARAGRAPH_\nEls cicloalquens monoc\xc3\xadclics s\xc3\xb3n el cicloprop\xc3\xa8, ciclobut\xc3\xa8, ciclopent\xc3\xa8, ciclohex\xc3\xa8, ciclohept\xc3\xa8, ciclooct\xc3\xa8, etc\xc3\xa8tera. Els alquens bic\xc3\xadclics inclouen el norborn\xc3\xa8 i norbornadi\xc3\xa8."